Luiso šachmatų figūrėlės

Luiso šachmatų figūrėlės () – XII a. pab. ar XIII a. pr. šachmatų figūrėlės, rastos Škotijos Luiso saloje. Kartu rasta 14 nardų šaškių ir diržo sagtis. Iš jų 82 objektai yra Britų muziejuje Londone ir 11 Nacionaliniame Škotijos muziejuje Edinburge. Viena figūrėlė yra privačioje nuosavybėje, keturios laikomos dingusiomis.

Istorija 
Septyniasdešimt aštuonios šachmatų figūrėlės rastos 1831 m. Uigo vietovės paplūdimyje Luiso saloje. Kartu rasta 14 nardų šaškių ir diržo sagtis. Visos jos buvo pilnai užbaigtos ir nesudarė pilnų šachmatų rinkinių. Iš to galima spręsti, kad jos tikriausiai buvo iš sudužusio prekybinio laivo. Paslėptos krante ir pamirštos. Pagal jų atlikimo stilių, manoma, kad jos buvo išdrožtos XII a. pabaigoje Skandinavijoje, tikriausiai Norvegijoje. Figūrėlės yra išdrožtos iš vėplio ilties ir kašaloto dantų. Jų aukštis 60−100 mm. Viena iš į muziejus nepatekusių šachmatų figūrėlių 2019 m. buvo parduota aukcione už 735 000 svarų sterlingų.

Šachmatų figūrėlės

Šaltiniai 

 Britų muziejaus informacija
 Škotijos nacionalinio muziejaus informacija

Šachmatai
Skulptūros
Archeologiniai dirbiniai